આ નામકરણ સંસ્કાર અગિયારમાં દિવસે કરવામાં આવે છે. આ દિવસ ઘણો સારો મનાય છે. તે દિવસે ન થઇ શકે તો બારમા દિવસે નામકરણ સંસ્કાર કરવો એમ ‘ગોભિલ ગૃહ્યસૂત્ર’માં કહ્યું છે. એમાં નામકરણની વિધિ આ મુજબ બતાવી છે, બાળકને સારું કપડું પહેરાવી માતા ડાબી બાજુએ બેઠેલા પિતાના ખોળામાં આપે. પછી તેની પીઠ તરફથી પરિક્રમા કરી તેની સામે આવીને ઊભી રહે ત્યારબાદ પતિ વેદમંત્રનો પાઠ કરી બાળકને પોતાની પત્નીના ખોળે આપી દે.